ბოტსვანის დროშა

ბოტსვანის სახელმწიფო დროშა მიღებულია 1966 წლის 30 სექტემბერს. დროშა ცისფერია და ცენტრში გასდევს შავი ზოლი, რომელსაც ზემოდან და ქვემოდან აკრავს თეთრი მცირე ზომის ზოლები. ზოლების თანაფარდობაა 9:1:4:1:9.

 დროშის სიმბოლიკა 
დროშაზე ცისფერი ფერი ასახიერებს აფრიკის ცას და წყლის იმედს, რაც გამოხატულია ქვეყნის ეროვნული დევიზით: „PULA“ — „იწვიმოს“. შავი ზოლი ბოტსვანის ძირძველი მოსახლეობის სიმბოლოა. თეთრი ზოლები ითვლება ეთნიკური უმცირესობების სიმბოლოდ. ამ ზოლების მეზობლობა მოისაზრება, როგორც ურთიერთგაგება, ჰარმონია და მეგობრობა შავ და თეთრ რასებს შორის. ასევე, ფერთა ასეთი შეხამება მოგვაგონებს ზებრას, რომელიც გამოსახულია ქვეყნის გერბზე.Альфред Знамиеровский. Флаги мира-БММ Москва,2002-с.100

 დროშის ისტორია 
გამომდინარე იქიდან, რომ ბოტსვანა დიდი ხნის განმავლობაში იყო გაერთიანებული სამეფოს კოლონია, მას საკუთარი დროშა არ გააჩნდა. მხოლოდ დამოუკიდებლობის მოპოვების შემდეგ, 1966 წელს, მიიღეს ქვეყნის პირველი ეროვნული დროშა.

250px|right|thumb|ზოლების ფარდობითი ზომები დროშაზე

სქოლიო

კატეგორია:მსოფლიოს ქვეყნების დროშები
კატეგორია:ბოტსვანის სახელმწიფო სიმბოლოები
კატეგორია:დროშები ანბანის მიხედვით